คณะเภสัชศาสตร์ มหาวิทยาลัยศิลปากร

คณะเภสัชศาสตร์ มหาวิทยาลัยศิลปากร (Faculty of Pharmacy, Silpakorn University) เป็นคณะวิชาลำดับที่ 8 ของ มหาวิทยาลัยศิลปากร ก่อตั้งขึ้นเมื่อวันที่ 5 มิถุนายน พ.ศ. 2528 นับเป็นคณะเภสัชศาสตร์ลำดับที่ 6 ของประเทศและเป็นคณะวิชาด้านวิทยาศาสตร์สุขภาพเพียงคณะเดียวของมหาวิทยาลัย

**ประวัติ**
"คณะเภสัชศาสตร์ มหาวิทยาลัยศิลปากร" จัดตั้งขึ้นเมื่อวันที่ 5 มิถุนายน พ.ศ. 2528 และเปิดรับนักศึกษาตั้งแต่ปีการศึกษา 2529 นับเป็น คณะเภสัชศาสตร์ ลำดับที่ 6 ของประเทศไทย ตั้งอยู่บริเวณ พระราชวังสนามจันทร์ อำเภอเมืองนครปฐม จังหวัดนครปฐม โดยมี รองศาสตราจารย์ ดร. ประโชติ เปล่งวิทยา ดำรงตำแหน่งคณบดีในสมัยนั้น นับเป็นคณบดีผู้ประศาสน์การ ผู้ก่อตั้งคณะเภสัชศาสตร์ มหาวิทยาลัยศิลปากร โดยมีวัตถุประสงค์เพื่อสนองต่อความต้องการในการพัฒนาศักยภาพกำลังคนในสายงานเภสัชกรรมและสายงานด้านวิทยาศาสตร์สุขภาพ รวมถึงการพัฒนาให้เกิดภารกิจเชิงรุกในการให้บริการด้านเภสัชศาสตร์
คณะเภสัชศาสตร์ จัดการเรียนการสอนทั้งในระดับปริญญาบัณฑิต ปริญญามหาบัณฑิต และปริญญาดุษฎีบัณฑิต มุ่งเน้นผลิตบัณฑิตที่พร้อมด้วยความรู้ คุณธรรม จริยธรรม และความรับผิดชอบในการปฏิบัติงานตามภารกิจและพันธกิจแห่งวิชาชีพเภสัชกรรมทั้งในภาครัฐและภาคเอกชนที่ดำเนินไปในลักษณะผสมผสานความรู้และทักษะเพื่อประโยชน์สูงสุด
นอกจากการจัดการเรียนการสอน คณะเภสัชศาสตร์มีพันธกิจในการวิจัยและพัฒนาทางเภสัชศาสตร์และสาขาที่เกี่ยวข้อง ให้งานบริการวิชาการแก่ชุมชนทั้งภาครัฐและภาคเอกชน และมีความร่วมมือด้านต่าง ๆ กับต่างประเทศโดยเฉพาะมหาวิทยาลัยชั้นนำในประเทศสหรัฐอเมริกา ฝรั่งเศส อังกฤษ เยอรมนี และญี่ปุ่น เป็นต้น

**หน่วยงาน**
คณะเภสัชศาสตร์ มหาวิทยาลัยศิลปากร แบ่งการบริหารหน่วยงานภายในดังนี้

**หลักสูตร**

**ทำเนียบคณบดี**
 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น

**อันดับของคณะเภสัชศาสตร์**
จากผลการรายงาน 50 อันดับของคณะทางสาขาชีวการแพทย์ของคณะกรรมการการอุดมศึกษา ประจำปี พ.ศ. 2552 โดยประเมินคุณภาพของการเรียนการสอนและงานวิจัย คณะเภสัชศาสตร์ มหาวิทยาลัยศิลปากรได้อันดับที่ 29 ในสาขาด้านชีวการแพทย์ทั้งหมด เป็นอันดับที่ 3 ในคณะเภสัชศาสตร์ทั้งหมด ในส่วนผลการสอบใบประกอบวิชาชีพเภสัชกรรมโดยสภาเภสัชกรรม คณะเภสัชศาสตร์ มหาวิทยาลัยศิลปากรมีร้อยละของนักศึกษาผู้สอบผ่านมากเป็นอันดับต้นๆ ของคณะเภสัชศาสตร์ทั่วประเทศ โดยสถิติตั้งแต่ปี 2552 โดยสภาเภสัชกรรม มีดังนี้- ปี พ.ศ. 2552 มีนักศึกษาสอบผ่านร้อยละ 65.4 (อันดับที่ 9) - ปี พ.ศ. 2553 มีนักศึกษาสอบผ่านร้อยละ 92.7 (อันดับ 1)- ปี พ.ศ. 2554 มีนักศึกษาสอบผ่านร้อยละ 94.8 (อันดับ 2) - ปี พ.ศ. 2555 มีนักศึกษาสอบผ่านร้อยละ 95.7 (อันดับ 2) - ปี พ.ศ. 2556 มีนักศึกษาสอบผ่านร้อยละ 99.4 (อันดับ 1)- ปี พ.ศ. 2560 มีนักศึกษาสอบผ่านร้อยละ 98.1 (อันดับ 3)- ปี พ.ศ. 2561 มีนักศึกษาผ่านร้อยละ 98.73 (อันดับ 3)- ปี พ.ศ. 2562 มีนักศึกษาผ่านร้อยละ 96.99 (อันดับ 8) - ปี พ.ศ. 2563 มีนักศึกษาสอบผ่านขึ้นทะเบียนเป็นผู้ประกอบวิชาชีพเภสัชกรรม ผ่านร้อยละ 100 (ค่าเฉลี่ยสอบผ่านจากทุกสถาบันทั่วประเทศ ร้อยละ 92.12)- ปี พ.ศ. 2564 มีนักศึกษาสอบผ่านขึ้นทะเบียนเป็นผู้ประกอบวิชาชีพเภสัชกรรม ผ่านร้อยละ 89.35 (ค่าเฉลี่ยสอบผ่านจากทุกสถาบันทั่วประเทศ ร้อยละ 65.5)- ปี พ.ศ. 2565 มีนักศึกษาสอบผ่านขึ้นทะเบียนเป็นผู้ประกอบวิชาชีพเภสัชกรรม ผ่านร้อยละ 80.26 (ค่าเฉลี่ยสอบผ่านจากทุกสถาบันทั่วประเทศ ร้อยละ 75.62)

**เกร็ด**
 คณะเภสัชศาสตร์ ม.ศิลปากร เป็นคณะเภสัชศาสตร์แห่งที่ 6 ในประเทศไทย- คณะเภสัชศาสตร์ ม.ศิลปากร เป็นคณะเภสัชศาสตร์แห่งแรกในประเทศไทย ที่ได้รับ EdPEx ระดับ 300- คณะเภสัชศาสตร์ ม.ศิลปากร เป็นคณะเภสัชศาสตร์แห่งแรกในประเทศไทย ที่ผ่านการประเมิน "สำนักงานสีเขียว (Green Office)" ในระดับดีเยี่ยม (เหรียญทอง)

**อ้างอิง**
  ประกาศมหาวิทยาลัยศิลปากร เรื่อง การแบ่งหน่วยงานภายในของส่วนงานของมหาวิทยาลัยศิลปากร พ.ศ. 2559

**ดูเพิ่ม**
 มหาวิทยาลัยศิลปากร- รายชื่อคณะและสำนักวิชาเภสัชศาสตร์ในประเทศไทย

**แหล่งข้อมูลอื่น**
  เว็บไซต์คณะเภสัชศาสตร์ มหาวิทยาลัยศิลปากร date=2018-10-07 -  เฟซบุ๊กคณะเภสัชศาสตร์ มหาวิทยาลัยศิลปากร
ศิลปากร
เภสัชศาสตร์